《读许太史祭黄长睿文》
宋代·翁挺

秘书丹旐返，旅殡尚丹阳。海路三山远，江流万古长。

交情惟太史，传业冀诸郎。谁与铭泉壤，临文泪数行。

作者简介：建州崇安人，字士特，一字仕挺，号五峰居士。翁彦约子。徽宗政和中以荫补官，调宜章尉。朝臣交荐，改少府监丞，所奏皆朝廷急务。官至尚书考功员外郎。时相怒其不附己，逐之，遂不复出。博学善文。有诗文集。